
Projekteerimistingimuste määramine
(Malmi tn.6 – M2 mitteeluruumi ümberplaneerimine 
koos eraldi sissepääsu ehitamisega kaheks eraldiseisvaks äripinnaks tegemise tarbeks)
Vastavalt Kohaliku omavalitsuse korralduse seaduse § 30 lõike 1 punktile 2, Ehitusseaduse §19 lõikele 3 ning Narva Linnavolikogu 26.08.2004 määrusele nr 42/38 “ Narva Linnavalitsuse projekteerimistingimuste määramise delegeerimise õigus”   

Narva Linnavalitsus annab korralduse:

Määrata projekteerimistingimused Malmi tn.6 – M2 mitteeluruumi ümberplaneerimise ehitusprojekti koostamiseks koos eraldi sissepääsu ehitamisega kaheks eraldiseisvaks äripinnaks tegemise tarbeks järgnevalt:                     
	1. ÜLDANDMED



	1.1  Tellija                                          
	AS Narva Kinnisvarabüroo, registrikood 10009775
Tallinna mnt.8-1, 20304 Narva

	1.2  Asukoht, algandmed                                         
	Narva linn,  Malmi tn.6 – M2
Ümberplaneeritava ruumi üldpind: 196,4 m²

Maakasutuse sihtotstarve: korruselamumaa

	1.3  Projekteerimistingimused on kehtivad 2 aastat alates korralduse jõustumisest.

	1.4  Projekteerimistingimuste koostamise alus     

1.4.1 Projekteerimistingimuste taotlus  11.07.07.a avaldus nr. 1169/1-11, 

         Jevgeni Suhharnikov – juhatuse liige
1.4.2 Ehitusseadus, Narva linna ehitusmäärus
1.4.3 Eestis kehtivad normatiivid, EPN, Eesti Standardid.

	2. PROJEKTEERIMISE EESMÄRK




2.1 Projekti koostamise eesmärgiks on mitteeluruumi M2 ümberplaneerimine koos eraldi sissepääsu ehitamisega kaheks eraldiseisvaks äripinnaks tegemise tarbeks.
	3.  ÜLDNÕUDED




3.1 Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“,

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“.

3.2 Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3 Projekt peab olema heaks kiidetud kõigil seadusega ettenähtud juhtudel.

3.4 Väljastatud projekteerimistingimused lisada projekti kausta.

3.5 Esitada ehitusprojekti sõltumatu ekspertiis (Narva linna ehitusmäärus § 23).
3.6 Esitada projekti nimetus vastavalt projekteerimistingimustele.

	4. ARHITEKTUURSED JA LINNAEHITUSLIKUD TINGIMUSED


4.1 Ehitusala: 196,4 m².
4.2 Fassaad: esitada projekti koosseisus sissepääsuosa detailne lahendus. Fassaadi värvilahendus ja klaasimine esitada kooskõlas Malmi tn.6 korterelamu fassaadide rekonstrueerimise ehitusprojektiga.
4.3    Lubatud on ühe aknaava kõrguse muutmine ukseava ehitamiseks.

4.4 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
4.5 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. Lahendada ehitusprahi utiliseerimine. 

4.6    Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.

4.7 Asendiplaan: anda parkimise lahendus.
4.8 Keskkonnakaitsemeetmed: lahendada projekti koosseisus. 

4.9 Projekti koosseisus esitada:   

- ruumi inventeerimisplaan,

- lammutatavate seinte plaan,

- põrandate plaan ja lõiked,

- uute vaheseinte spetsifikatsioon ja lõiked,

- avade täitmise plaan,

- akende ja uste eksplikatsioon,

- seadmete paigutuse plaan,
- värvivaated,

- reklaami asukoht.

	5. INSENERTEHNILISED ERITINGIMUSED



5.1 Projekti koosseisus esitada insener-tehniline projektlahendus veele, kanalisatsioonile, elektrivarustusele, ventilatsioonile.

5.2 Vajadusel projekti koosseisus esitada insener-tehniline projektlahendus küttele.

5.3 Tehnovõrkude muutmine kooskõlastada hoonesisese tehnovõrkude valdajaga.

	6. ERITINGIMUSED




6.1 Enne projekteerimise algust tuleb läbi viia mitteeluruumi seisundi tehniline ekspertiis. Otsus lisada projekti kausta. Soovitused ja järeldused võtta arvesse projekteerimisel.
6.2 Kandvas seinas ukseava tegemiseks anda tehniline hinnang tarinditele koos riskide välja toomise ning soovitavate tööde teostamisega. Esitada silluse lõiked.
	7. KOOSKÕLASTUSED




7.1     Ida-Eesti Päästekeskuse Narva Keskkomando.

7.2     Korteriühistu (Korteriomandiseadus § 2 p.1).

7.3     Muinsuskaitseamet.

7.4     Narva Linnavalitsuse Arhitektuuri- ja Linnaplaneerimise Amet.

	8. RAKENDUSSÄTTED




8.1 Korraldus jõustub seadusega ettenähtud korras.
8.2 Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Ants Liimets

Linnapea

 Linnasekretär

